**LĒMUMS**

Liepājā

|  |  |
| --- | --- |
| 2022.gada 17.martā |  Nr.80/5(prot. Nr.5, 1.§) |

Par grozījumiem 2022.gada attīstības budžeta pieprasījumā un Liepājas valstspilsētas un Dienvidkurzemes novada attīstības

programmas 2022.-2027.gadam pielikumā "Liepājas valstspilsētas pašvaldības rīcības

un investīciju plāns" (2022.gada plāns)

Saskaņā ar likuma "Par pašvaldībām" 14.panta otrās daļas 1., 2. un 6.punktu, 21.panta pirmās daļas 2.punktu, Attīstības plānošanas sistēmas likuma 5.panta otrās daļas 5.punktu un 13.panta trešo daļu, Liepājas pilsētas domes 2015.gada 22.janvāra lēmumu Nr.1 "Par Liepājas pilsētas attīstības programmas 2015.-2020.gadam, tai skaitā ilgtspējīgas attīstības stratēģijas līdz 2030.gadam, un Vides pārskata gala redakciju apstiprināšanu" un Liepājas valstspilsētas pašvaldības domes 2021.gada 11.novembra lēmumu Nr.406/15 "Par Liepājas valstspilsētas un Dienvidkurzemes novada kopīgo plānošanas dokumentu 1.redakciju nodošanu publiskajai apspriešanai un atzinuma saņemšanu", izskatot Liepājas valstspilsētas pašvaldības Budžeta komisijas 2022.gada 7.marta lēmumu (sēdes protokols Nr.1) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Apstiprināt grozījumus 2022.gada Attīstības budžeta pieprasījumā un Liepājas valstspilsētas un Dienvidkurzemes novada attīstības programmas 2022.-2027.gadam pielikumā "Liepājas valstspilsētas pašvaldības rīcības un investīciju plāns" par 2022.gadu saskaņā ar 1.pielikumu.

2. Uzdot Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot 2022.gada budžeta grozījumus, ņemot vērā lēmuma 1.punktā minēto pielikumu.

3. Liepājas pilsētas pašvaldības iestādes "Liepājas pilsētas pašvaldības administrācija" Sabiedrisko attiecību un mārketinga daļai 5 (piecu) darbdienu laikā pēc lēmuma pieņemšanas ievietot Liepājas valstspilsētas pašvaldības tīmekļa vietnē www.liepaja.lv Liepājas valstspilsētas un Dienvidkurzemes novada attīstības programmas 2022.-2027.gadam pielikuma "Liepājas valstspilsētas pašvaldības rīcības un investīciju plāns" par 2022.gadu aktualizēto redakciju.

4. Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei 5 (piecu) darbdienu laikā pēc lēmuma pieņemšanas ievietot Liepājas valstspilsētas un Dienvidkurzemes novada attīstības programmas 2022.-2027.gadam pielikuma "Liepājas valstspilsētas pašvaldības rīcības un investīciju plāns" par 2022.gadu aktualizēto redakciju valsts informācijas sistēmā - Teritorijas attīstības plānošanas informācijas sistēma (TAPIS, www.tapis.gov.lv).

5. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Vides, veselības un sabiedrības līdzdalības daļai, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei, Informācijas tehnoloģiju daļai, Kultūras pārvaldei, Liepājas pilsētas Domes Sporta pārvaldei, Liepājas pilsētas būvvaldei, Liepājas pilsētas Izglītības pārvaldei, Nekustamā īpašuma pārvaldei, Komunālajai pārvaldei, Liepājas pilsētas Domes Sociālajam dienestam, Liepājas kapsētu pārvaldei, Liepājas pilsētas Pašvaldības policijai, Liepājas Universitātei, PSIA "VECLIEPĀJAS PRIMĀRĀS VESELĪBAS APRŪPES CENTRS", SIA "JAUNLIEPĀJAS PRIMĀRĀS VESELĪBAS APRŪPES CENTRS", SIA "LIEPĀJAS RAS", SIA "LIEPĀJAS ENERĢIJA", SIA "AVIASABIEDRĪBA "LIEPĀJA"", SIA "LIEPĀJAS ŪDENS", SIA "LIEPĀJAS REĢIONA TŪRISMA INFORMĀCIJAS BIROJS", SIA "LIEPĀJAS REĢIONĀLĀ SLIMNĪCA", SIA "LIEPĀJAS TEĀTRIS", SIA "OC Liepāja", PSIA "LIEPĀJAS LEĻĻU TEĀTRIS", SIA "Lielais Dzintars", pašvaldības aģentūrai "Liepājas sabiedriskais transports", pašvaldības aģentūrai "Nodarbinātības projekti", Liepājas speciālās ekonomiskās zonas pārvaldei |